Sassa-hoof se kontrak gekanselleer | Maroela Media
Die departement van maatskaplike ontwikkeling het Maandag in 'n verklaring gesê minister Bathabile Dlamini en Magwaza het ooreengekom om sy dienste te kanselleer ná 'n konsultatiewe proses deur die hoof van regsdienste, adv. Nkosinathi Dladla.
"Die departement wil mnr. Magwaza bedank vir die rol wat hy gespeel het as die uitvoerende hof van Sassa en wens hom alles van die beste toe vir sy toekomsplanne."
Die aankondiging kom net ure ná die voorsitter van die staande komitee oor openbare rekeninge in die parlement (Scopa) die doodsdreigemente teen die uitvoerende hoof van Sassa veroordeel het en dit as "skaamtelose wetteloosheid" beskryf het.
Themba Godi, voorsitter van Scopa, het gesê hy het Sondagaand 'n lang gesprek met Magwaza gehad oor die beweerde doodsdreigemente en die vordering om die kontrak tussen Sassa en die Suid-Afrikaanse Poskantoor te finaliseer om die bestaande Cash Paymaster Services (CPS)-kontrak te vervang vir die betaling van welsynstoelaes.
"Ons is geskok en kwaad oor die skaamtelose wetteloosheid deur 'n kriminele bende wat mnr. Magwaza wil intimideer sodat hulle die Sassa/Poskantoor-kontrak in die wiele kan ry en die deur kan oopmaak sodat openbare geld geplunder kan word," het Godi gesê.
"Die lot van 17 miljoen behoeftige en weerlose Suid-Afrikaners is op die spel. Dit is 'n aanval en sabotasie van nasionale belang vir die voordeel van 'n immorele en parasitiese kliek. As Scopa ondersteun ons mnr. Magwaza ten volle en hy moet in hierdie pos vasstaan om die nasionale belang te dien," het hy bygevoeg. "Dit is skokkend dat minister Dlamini nog nie 'n woord gesê het of in solidariteit met mnr. Magwaza staan nie, en dit laat hom dus voel of hy alleen is in hierdie ding."
Godi het Dlamini daarna versoek om "die regering se belang bó persoonlike oorweging te plaas".
Hy het gesê daar was 'n georkestreerde veldtog om Magwaza te verwyder, "net soos ons gesien het met die skorsing van twee direkteurs-generaal in die departement van waterwese en sanitasie (Dan Mashitisho) en landbou, bosbou en visserye (Mike Mlengana), onder omstandighede wat dui op 'n konflik van belange met hul politieke beginsels".
Ek is op n punt waar ek die handdoek ingegooi het!!
Sit hom op verlof en ondersoek die bewerings deeglik hierdie is net n scam n persoon wat nonsens aan vang is nie geregtig op n afskeidings pakket nie gebruik daai geld vir behuising